recursal/SuperWikiNEXT-32B huggingface dataset:
Tioeettereiden yleinen rakenne; R1 ja R2 ovat orgaanisia ryhmiä.
**Tioeetteri** tai *orgaaninen sulfidi* on yhdiste tai funktionaalinen ryhmä, jossa rikissä (S) on kaksi alkyyliryhmää. Rakenteeltaan tioeetterit muistuttavat eetteriyhdisteitä, ja niiden ominaisuudet muistuttavat toisiaan. Alkyylitioeettereillä on tyypillisesti epämiellyttävä haju ja alhainen hajukynnys. Yksinkertaisin tioeetteri on esimerkiksi punajuuren, kaalin ja meren hajusta tuttu dimetyylisulfidi (C2H6S). Tioeetteriryhmän sisältävät esimerkiksi luonnollinen aminohappo metioniini tai B7-vitamiini eli biotiini.

Sulfideista käytetään nimitystä tioeetteri vanhemmassa kirjallisuudessa. Tioeetterit nimetään yleisesti sulfideiksi, jolloin rikkiatomissa olevat substituentit nimetään nimen edessä -yyli-pääteellä. Esimerkiksi (CH3)2S nimetään dimetyylisulfidiksi ja C6H5SCH3 fenyylimetyylisulfidiksi, mutta sitä kutsutaan yleisemmin tioanisoliksi. IUPAC:n uusissa suosituksissa sulfidien systemaattinen nimi on sulfaani.

Sulfidien kemia poikkeaa ilmeisimmin eettereistä siinä, että ne voidaan hapettaa suhteellisen helposti, jolloin muodostuu sulfoksideja (R2SO) tai sulfoneja (R2SO2). Esimerkiksi dimetyylisulfidin voi helposti hapettaa vetyperoksidilla (H2O2):

S(CH3)2 + H2O2 → OS(CH3)2 + H2O
OS(CH3)2 + H2O2 → O2S(CH3)2 + H2O
Sulfidit ovat reaktiivisempia kuin eetterit. Eettereiden alkylointi on hankalaa, mutta sulfideista saa helposti tehtyä sulfoniumsuoloja:

S(CH3)2 + CH3I → [S(CH3)3]+I-
Samasta syystä sulfidit muodostavat myös metallikomplekseja.

Katso myös
----------

* Tioli

Lähteet
-------

1. ↑  Sulfides *IUPAC GoldBook*. IUPAC. Viitattu 15.7.2014. (englanniksi)
2. ↑  Alén, Raimo: *Kokoelma orgaanisia yhdisteitä: Ominaisuudet ja käyttökohteet*, s. 729. Helsinki: Consalen Consulting, 2009. ISBN 978-952-92-5627-3.
3. ↑  Hellwinkel, Dieter: *Systematic Nomenclature of Organic Chemistry: A Directory to Comprehension and Application of its Basic Principles*, s. 131. Springer Science & Business Media. ISBN 978-3-64256765-0. Teoksen verkkoversio.  (230 s.)

Aiheesta muualla
----------------

* Kuvia tai muita tiedostoja aiheesta **Tioeetterit** Wikimedia Commonsissa
*Tämä artikkeli käsittelee Vanhan testamentin Aaronia. Muita Aaroneja on lueteltu artikkelissa Aaron (nimi).*
Nicolas Cordierin (1565–1612) veistämä Aaronin patsas Santa Maria Maggioressa.
**Aaron** (hepreaksi אַהֲרֹן) oli Vanhassa testamentissa Mooseksen isoveli ja juutalaisten ensimmäinen ylipappi.

Vanhassa testamentissa
----------------------

Aaronin vanhemmat olivat Amram ja Jokebed. Mooses oli hänen pikkuveljensä ja Mirjam pikkusiskonsa. Aaron sai neljä lasta.

Vanhassa testamentissa kerrotaan, kuinka Mooses vastusteli ja valitti kankeaa kieltään, kun Jumala käski hänen johtaa israelilaiset pois Egyptin orjuudesta. Siksi Jumala huomautti suutuspäissään että onhan hänellä veljensä Aaron, joka voi välittää Mooseksen tahdon kansalle. Aaron ja Mooses menivät faaraon eteen, ja Aaron kehotti faaraota päästämään israelilaiset poistumaan maasta. Kun faarao ei suostunut, Aaron käytti sauvaansa loihtiakseen sarjan vitsauksia taivuttelemaan faaraota.

Aaron ei ollut yhtä vahvaluonteinen kuin veljensä. Erämaavaelluksella Kanaaninmaahan eli luvattuun maahan Aaron teetti kansansa pyynnöstä epäjumalan, kultaisen vasikan, Mooseksen ollessa hakemassa kymmentä käskyä. Jumala aikoi surmata Aaronin tästä synnistä, mutta Mooses tuli väliin ja rukoili veljensä puolesta.

Mooses teki Aaronista israelilaisten jumalan Jahven ylipapin. Raamatussa on useita kuvauksia Aaronin toiminnasta pappina. Erämaavaelluksen aikana kuitenkin osa johtajista kyseenalaisti Aaronin auktoriteetin ylipappina. Jumala käski Mooseksen järjestämään testin, jossa kaikkien pappien sauvat koottiin yhteen. Seuraavana aamuna Aaronin sauva oli täynnä lehtiä, nuppuja ja kukkia ja kypsiä manteleita, kun taas muut sauvat pysyivät kuivina keppeinä.

Aaron kuoli 123 vuoden ikäisenä. Juutalaisen, kristillisen ja islamilaisen perinteen mukaan Aaronin hautapaikka sijaitsee Aaronin vuorella (*Jabal Haroun*) Jordaniassa. Eleasar peri hänen papinkaapunsa ja papinvirkansa.

Myöhemmissä kertomuksissa ja kulttuurissa
-----------------------------------------

Juutalaisen perimätiedon mukaan Jumala tuhosi luolan, jossa Aaron kuoli, mutta ihmiset väittivät Mooseksen surmanneen veljensä kateellisena tämän suosiosta. Tämän harhaluulon kumotakseen Jumala tuotti ihmisille näyn, jossa Aaron leijaili ilmassa. Aaronin kerrotaan istuvan paratiisissa Elämän puun alla neuvomassa pappeja velvollisuuksiensa hoidossa.

Keskiajalla kristityt kirjoittajat näkivät Aaronissa Jeesuksen edeltäjän.

Länsimaisessa taiteessa Aaron kuvataan usein Mooseksen kanssa ja papiksi pukeutuneena. Taikureiden sauvaa kutsutaan joskus Aaronin sauvaksi.

Lähteet
-------

1. 1 2 3 4 5 6 7  Mercatante, Anthony S. & Dow, James R.: *The Facts On File Encyclopedia of World Mythology and Legend*, s. 1–3. Facts On File, 2009. ISBN 978-0-8160-7311-5.
2. ↑  2. Moos. 4:10–16
3. ↑  2. Moos. 7:1–13
4. ↑  4. Moos. 17:16–23
5. ↑  4. Moos. 33:39
6. ↑  Finnish Jabal Haroun Projectin synty *fjhp.info*.  Arkistoitu 21.11.2008. Viitattu 15.12.2009.

Aiheesta muualla
----------------

* Kuvia tai muita tiedostoja aiheesta **Aaron** Wikimedia Commonsissa

* Aaron suomenkielisessä Raamatun käännöksessä 1933/1938
**Jouko Juhani Ketola** (s. 18. lokakuuta 1945 Vähäkyrö) on suomalainen diplomi-insinööri ja eläköitynyt yritysjohtaja, joka on saanut teollisuusneuvoksen arvonimen.

Ketolan vanhemmat olivat Sulo Ketola ja Aili Eveli. Hän avioitui 1969 Raija Regina Isokytän kanssa. Ketola tuli ylioppilaaksi Isonkyrön yhteiskoulusta 1967 ja valmistui diplomi-insinööriksi Teknillisestä korkeakoulusta 1972. Hän oli korkeakoulun polttomoottoreiden ja autotekniikan osaston assistentti 1972–1973 ja Oy Wärtsilä Ab:n Vaasan tehtaan tuoteinsinööri 1973–1975.

Maaseudun Kone Oy:n käyttöpäällikkö Ylihärmässä Ketola oli 1975–1979 ja teknillinen johtaja 1979 ja Onninen Oy Vesmen johtaja Kauhajoella 1979–1985 ja yhtiön teollisuusryhmän johtaja Helsingissä 1985–1986. Hän oli YIT-Yhtymä Oy:n Peräseinäjoen yksikön johtaja 1986–1995, YIT Huber Oy:n toimitusjohtaja Helsingissä 1995–2000, YIT Installaatiot Oy:n toimitusjohtaja 2000–2001 ja Maaseudun Kone Oy:n, vuodesta 2003 MSK Group Oy, toimitus- ja konsernijohtaja ja hallituksen jäsen Ylihärmässä 2001–2004. Hän on hoitanut myös konsultointi- ja asiantuntijatoimeksiantoja ja hänellä on ollut lukuisia liike-elämän ja muita luottamustehtäviä. Teollisuusneuvoksen arvonimen Ketola sai 2003.

Lähteet
-------

1. 1 2 3  Mäkinen, Riitta: Teollisuusneuvos Jouko Ketola (1945–). *Suomen talouselämän vaikuttajat* -verkkojulkaisu (maksullinen). 30.11.2012. Suomalaisen Kirjallisuuden Seura. Viitattu 10.1.2024.
2. ↑  MSK Group rynnii nuorin voimin eteenpäin.  *Maaseudun Tulevaisuus*, 25.2.2004, nro 23, s. 36. Kansalliskirjasto. Viitattu 10.1.2024.  (ei-vapaa)
Mullah Krekar vuonna 2012.
**Najmuddin Faraj Ahmad** (kurdiksi :مهلا کرێکار), tunnetaan parhaiden nimellä **mullah Krekar**, s. 7. heinäkuuta 1956) on kurditaustainen ääri-islamisti, joka tuli Norjaan pakolaisena Pohjois-Irakista vuonna 1991. Krekar on toiminut Ansar al-Islam -järjestön johtajana.

Krekar tuomittiin 26.3.2012 Norjassa vankeuteen viideksi vuodeksi hänen uhkailtuaan kurdeja ja norjalaispoliitikkoja.

Epäiltynä terrorismista
-----------------------

Krekar pidätettiin Norjassa 21. marraskuuta 2003. Häntä syytettiin terroristitoiminnasta Norjassa ja Norjan käyttämisestä terrorismin tukikohtana. Syyttäjä ei kuitenkaan pystynyt todistamaan, että Krekar ja hänen johtamansa Ansar al-Islam -järjestö toimisivat terroristisesti Irakissa. Krekar ja Ansar al-Islam väittivät, että Krekarin johtajuus järjestössä on päättynyt. Yhdysvaltain hallitus on julistanut Ansar al-Islam -järjestön terroristijärjestöksi. Krekar päätettiin karkottaa Norjasta 2005, mutta Irakin epävakaan turvallisuustilanteen ja Krekaria uhkaavan kuolemantuomion vuoksi karkotusta ei pantu toimeen.

Krekar on lisätty 2006 YK:n turvallisuusneuvoston komitean listalle al-Qaida-yhteyksistä epäillyistä henkilöistä.

Mullah Krekar tuomittiin 26.3.2012 Norjassa vankeuteen viideksi vuodeksi hänen uhkailtuaan kurdeja sekä norjalaispoliitikkoja.
Krekar hyökkäsi myös Norjan TV2-kanavan toimittajien kimppuun oikeudenkäynnin jälkeen 

### Meranin koulutuskeskus

Krekar vapautui vankilasta Norjassa 25.1.2015. 
Helmikuussa 2015 Krekar pidätettiin uudelleen epäiltynä rikoksiin yllyttämisestä. Hän oli ylistänyt Charlie Hebdo -lehden toimitukseen tehtyä terrori-iskua. Hänet tuomittiin lokakuun lopussa 1,5 vuoden vankeuteen laittomista uhkauksista.

Marraskuussa 2015 Italian poliisi toteutti terrorismin vastaisen operaation, jossa hajotettiin Meranossa toiminut Krekarin johtama *Rawti Shax* -nimisen terroristijärjestön koulutuskeskus. Järjestö tunnetaan myös nimellä *Didi Nwe* eli uusi kurssi.
Krekar on johtanut Rawti Shax -järjestöä norjalaisesta vankilasta käsin.

Kesällä 2019 italialainen tuomioistuin tuomitsi Krekarin 12 vuoden vankeuteen terrorismista ja Italia vaatii hänen luovuttamistaan.

Lähteet
-------

1. ↑  Norja pidätti islamistisaarnaaja mullah Krekarin – luovuttaa terroriepäiltynä Italiaan *HS.fi*. Web Archive 2016.  Arkistoitu 23.11.2016. Viitattu 3.2.2021.
2. 1 2   [vanhentunut linkki]
3. ↑
4. ↑  Islamistijohtaja mullah Krekar jatkanut uhkailujaan. MTV3.fi. Web Archive 2012. Viitattu 3.2.2021.
5. ↑  Her slår Krekar mot TV 2-fotografen. Tv2.no.
6. ↑   *ekurd.net*.  .
7. 1 2  Terrorihanketta johdettiin norjalaisesta vankilasta *yle.fi*.
8. ↑  17 terroripidätystä eri puolilla Eurooppaa – Italian poliisi: "Suunnittelivat iskua Pohjois-Eurooppaan". Yle 12.11.2015. Viitattu 12.11.2015.
9. ↑


|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF

 |
|  |
| Kansalliset | 
* Yhdysvallat

 |

 |
**Tyks Majakkasairaala** eli **T3-sairaala** on sairaala Turun Kupittaalla, valtatien 1 yläpuolella Kupittaan rautatieaseman lähellä. Se on osa Turun yliopistollista keskussairaalaa. Sairaala avautuu vaiheittain tammi-helmikuussa 2022 ja sen pääsuunnittelija on arkkitehti Susanna Kalkkinen.

Sairaalaan sijoittuvat lasten ja nuorten sairauksien hoito, naistentautien ja synnytysten hoito, korva-, nenä- ja kurkkusairauksien hoito, suu- ja leukasairauksien hoito sekä sairaanhoidollisia tukipalveluja. Sairaalaan muuttaa useita palveluita U-sairaalasta, jonka tyhjentäminen on Tyksin pitkän tähtäimen tavoite.

Sairaalan rakennustyöt alkoivat vuonna 2016, mutta epäonnistuneen betonivalun vuoksi ne viivästyivät aluksi noin vuodella. Betonivalun korjaamisen jälkeen sairaala valmistui aikataulussa ja kustannusarviossa. Sairaala maksoi noin 185 miljoonaa euroa.

Lähteet
-------

1. 1 2 3  Tyks Majakkasairaala *Varsinais-Suomen sairaanhoitopiiri, vsshp.fi*. Viitattu 27.1.2022.
2. 1 2  Arkistoitu kopioTyksin sairaala-alue: Rakennukset ja sisäänkäynnit (kartta) (pdf) Varsinais-Suomen sairaanhoitopiiri, vsshp.fi.  Arkistoitu 22.5.2022. Viitattu 22.5.2022.
3. 1 2 3  Koutonen, Jouni: TYKSin Majakkasairaala on valmis ottamaan potilaat vastaan *Yle Uutiset*.  27.1.2022. Viitattu 27.1.2022.
**Synapsi ry** on Turun yliopiston biologian ja maantieteen opiskelijoiden ainejärjestö, joka on perustettu vuonna 1962. Ainejärjestön tarkoituksena on valvoa biologian ja maantieteen opiskelijoiden etuja Turun yliopiston sisällä sekä pitää yhteyttä vastaavien alojen muihin suomalaisiin ja ulkomaalaisiin järjestöihin. Lisäksi Synapsi järjestää jäsenistölleen erilaisia tapahtumia ja monia akateemisia perinteitä, kuten bileitä, rastikierroksia, saunailtoja, lautapeli-iltoja, vuosijuhlia ja sitsejä.

Turun yliopiston biologian ja maantieteen opiskelijoiden opintosuuntayhdistyksestä eli ainejärjestöstä käytiin ensimmäinen kokous 18.10.1962 kolmannen ja neljännen vuosikurssin opiskelijoiden aloitteesta. Alustuksen yhdistyksen tarpeellisuudesta esitti Pauli Bagge, josta tuli myös yhdistyksen ensimmäinen puheenjohtaja. Ensimmäisessä hallituksessa istui myös muun muassa Matti Seppälä ja Lasse Velmala. Perustamiskokouksen puheenjohtajana toimi Petter Portin ja sihteerinä Sirpa Similä.

Synapsin nimi kuvaa sen tehtävää biologian ja maantieteen opiskelijoiden välisenä yhdyssiteenä, minkä lisäksi nimen valitsemiseen vaikutti alkusointu Helsingin yliopiston Symbioosin (Arkistoitu – Internet Archive) ja Oulun yliopiston Syntaksiksen kanssa. Nimestä järjestettiin kuitenkin äänestys 18.11.1962, jossa Synapsi voitti 28 äänellä. Toiseksi äänestyksessä tuli Popula 10 äänellä ja kolmanneksi Reviiri 8 äänellä.

Yhdistyksen logossa on maailmankartan päälle asetettu hämähäkki, mikä kuvaa jäsenistön pääaineita. Synapsin opiskelijahaalarit ovat metsänvihreät, joskin varsinkin vanhemmissa haalareissa sävy vaihtelee aloitusvuoden mukaan.

Keväällä 1972 osa Turun yliopiston maantieteen opiskelijoista perusti oman ainejärjestönsä, jonka nimeksi tuli Globus ry. Uusi maantieteen opiskelijoiden yhdistys kuitenkin lakkautettiin jo keväällä 1974. Tästä eripurasta huolimatta Synapsi säilyi myös noina vuosina maantieteilijöiden yhdistyksenä. Myös 1980-luvun alussa koettiin ongelmia, kun biologien ja maantietelijöiden välillä syntyi eripuraa liittyen Vappusumppuun ja siihen käytettyjen resurssien epäsuhdasta. Tuolloin osa biologian opiskelijoista halusi maantieteilijät ulos Synapsista, ja vastaavasti osa maantietelijöistä halusi perustaa oman yhdistyksensä, jota ei kuitenkaan koskaan syntynyt ja maantieteilijät pysyivät Synapsissa.

Synapsin järjestämä Vappusumppu on yhä jokavuotinen perinne. Vappusumppu -lastentapahtuma järjestetään joka vuosi vappupäivänä 1.5. ensimmäisen vuoden opiskelijoiden eli pilttien yhteistyönä.

Natura, Turun yliopiston rakennus, jossa Biologian ja Maantieteen laitokset sekä Synapsin toimisto sijaitsevat.

Lähteet
-------

1. ↑  Hallitus ja toimihenkilöt *Synapsi ry*. Viitattu 10.2.2023. (englanniksi)
2. ↑  Synapsi ry Synapsi ry. Viitattu 2.11.2017.
3. 1 2  Synapsi ry: *Faabeli 3/87*. Synapsi ry, 1987.

Aiheesta muualla
----------------

* Synapsin kotisivut
* TYY:n ainejärjestöesittely (Arkistoitu – Internet Archive)
**Toppelundin koulu** on Espoon Haukilahdessa sijaitseva 280 oppilaan alakoulu. Koulussa on 12 opetusryhmää luokilla 1–6 ja siellä mahdollista opiskella kahta vierasta kieltä, englantia (A1) ja vapaaehtoista saksaa (A2). Toppelundin rehtori on Anu Vilkki.

Koulussa toimii kerhotoimintaa ja tapahtumia järjestävä koti- ja kouluyhdistys,  sekä muutaman kerran vuodessa kokoontuva oppilaskunnan hallitus, jonne valitaan yksi oppilas joka luokalta. Koulun kanssa samassa rakennuksessa toimii iltapäiväkerho.

Historia
--------

Toppelundin koulun pihamaata
Toppelundin koulun rakentamisen taustalla oli Haukilahden alueen 1960-luvulta voimakkaasti kasvanut asuntokanta, joka oli kasvattanut alueen lapsiperheiden määrää voimakkaasti tehden näin uuden alakoulun rakentamisen Haukilahteen ajankohtaiseksi. Koulun suunnittelu alkoi 1980-luvun alulla, ja koulurakennuksen piirsi arkkitehti Sirkka Ojanen. Uuden koulun rakennustyöt käynnistyivät 1984 ja kahdeksalle perusopetusryhmälle suunniteltu koulu vihittiin käyttöön tammikuussa 1985. Espoon koulurakennusten inventointiraportin 2017 mukaan matala koulurakennus edustaa ajalleen melko tavanomaista arkkitehtuuria, joka sopeutuu ympäristöönsä. Koulu on osa palvelukeskittymää, johon kuuluu koulun ja Haukilahden kirjaston lisäksi päiväkoti ja monitoimitalo.

1990-luvun taitteessa Toppelundin koulu kunnostautui ympäristökasvatuksessa olemalla edelläkävijä talousjätteensä kompostoinnissa. Espoon kiinteistövirasto kustansi koululle kompostorit, jotka saivat nimikilpailun perusteella nimet Kille-Komposti ja Jäte-Jalmari.

Lähteet
-------

* Juutilainen, Seppo & Melkko, Markku & Miettinen, Heikki (toim.): *Haukilahti – Gäddvik*. Espoo: Haukilahden seura – Gäddvikssällskapet ry, 2006. ISBN 978-951-857467-8.

### Viitteet

1. 1 2  Haukilahti – Gäddvik: s. 85
2. 1 2 3 4   (Arkistoitu – Internet Archive)
3. ↑   (Arkistoitu – Internet Archive)
4. ↑  Heikinheimo, Marianna ym.: *Sektori-inventointi: Espoon koulut*, s. 83. Espoo: Espoon kaupunki, 2017. Teoksen verkkoversio (viitattu 16.2.2019).  (Arkistoitu – Internet Archive)
5. ↑  Toppelundin koulussa kompostoidaan jätteet. Kompostorit kastettiin juhlallisesti Jäte-Jalmariksi ja Kille-Kompostiksi.  *Helsingin Sanomat*, 26.10.1990, s. 16. Näköislehden aukeama (tilaajille).
**Analyyttinen psykologia** on termi, joka on yhdistetty Carl Jungiin, sveitsiläiseen psykiatriin, mikä kuvaa hänen "empiiristä" tiedettä psykologiassa. Se oli suunniteltu erotettavaksi Freudin psykoanalyyttisista teorioista, kun heidän seitsemän vuotinen yhteistyönsä päättyi 1912 ja 1913 välillä. Hänen tieteensä kehitykseen kuului monumentaalinen opus, nimeltään Yhdistetyt työt, kirjoitettuna yli kuuden kymmenen vuoden aikana.

Analyyttisen psykologian historia on ensisijaisesti yhdistetty Jungin biografiaan. Aluksi se oli tunnettu "Zurichilaisena kouluna", jonka johtajahahmoja olivat Eugen Bleuler, Franz Riklin, Alphonse Maeder ja Jung, kaikki keskittyneinä Burghölziin sairaalaan Zurichissa. Se oli aluksi teoria psykologisista komplekseista ennen kuin Jung erosi Freudista, kääntyen yleiseksi tavaksi tutkia arkkityyppejä ja tiedostamatonta, kuten erikoistuneeseen psykiatriaan.

Analyyttinen psykologia tai "kompleksipsykologia" saksan kielisestä *Komplexe Psykologie* on yhdistelmä monia tutkimusvaiheita ja käytäntöjä psykologiassa käsitteineen. Jungilla on monia seuraajia ja monet heistä ovat jäseniä kansallisissa yhdistyksissä ympäri maailmaa. He tekevät ammattimaista yhteistyötä kansainvälisesti Kansainvälisen Anlyyttipsykologien Yhdistyksen ja Kansainvälisen Jungilaisten Tutkimusten Yhdistyksen kautta. Jungin esittämät asiat ovat antaneet alun monikäsitteiselle kirjallisuudelle lukuisilla kielillä.

Monesti käytettyjen asiasisältöjen joukossa on erityisesti analyyttisessä psykologiassa ominaista on ollut anima ja animus, arkkityypit, kollektiivinen tiedostamaton, komleksit, ekstroverttisuus ja introverttisuus, asioiden yksilöiminen, minä, varjo ja sykronisiteetti. Myers-Briggsin indikaattorityyppi on perustunut toiseen Jungin teoriaan psykologian tyypeistä. Vähemmän tunnettuna ideana Jung kiinnitti huomiota "Psychoid"-julkasuun ja kielsi oletetun rajoituksen tietoisuudessa, erotettuna kollektiivisesta tietoisuudesta ja mahdollisesta paikalisuudesta synkronisiteetisssa.

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
**Gibril Massaquoi** (s. 1969) on sierraleonelainen mies, joka osallistui 2000-luvun vaihteessa kapinallisarmeija RUF:n joukoissa sekä Sierra Leonen että Liberian sisällissotaan. Hän oli johtavassa asemassa RUF:ssa, joka syyllistyi sodissa raakuuksiin. Massaquoi todisti tovereitaan vastaan Sierra Leonen erikoistuomioistuimessa ja sai syytesuojan Sierra Leonessa tapahtuneisiin sotarikoksiin. Hänet sijoitettiin vuonna 2008 Suomeen osana todistajansuojeluohjelmaa.

Vuonna 2018 Suomen keskusrikospoliisi alkoi tutkia valtakunnansyyttäjän valtuuttamana Massaquoin mahdollisia sotarikoksia, jotka olisivat tapahtuneet Liberian toisessa sisällissodassa. Massaquoin syytesuoja ei koske Liberiassa tapahtuneita sotarikoksia. Jutun tutkinnanjohtajana oli rikosylikomisario Thomas Elfgren. Valtionsyyttäjä Tom Laitinen nosti vuonna 2020 Massaquoita vastaan syytteet kymmenistä murhista, törkeistä raiskauksista ja sodankäyntirikoksista. Syyttäjän mukaan tapauksiin liittyy myös ihmissyöntiä. Oikeudenkäynti alkoi 1. helmikuuta 2021 Pirkanmaan käräjäoikeudessa.

Helmikuussa 2022 käräjäoikeus päästi Massaquoin vapaaksi. Hän oli ollut vangittuna noin kaksi vuotta. Pirkanmaan käräjäoikeus hylkäsi kaikki syytteet huhtikuun lopussa 2022. Oikeudenkäynti oli tullut tähän mennessä maksa jo 2,5 miljoonaa euroa.
Tammikuussa 2023 syyttäjä valitti tuomiosta.
Turun hovioikeus vapautti Massaquoin kaikista syytteistä tammikuussa 2024. Oikeus käytti oikeudenkäyntiin kymmeniä istuntopäiviä, suurimman osan Länsi-Afrikassa, jossa kuultiin suurinta osaa noin sadasta todistajasta. Hovioikeus katsoi että syyttäjän todistajien tunnistukset olivat epäluotettavia ja tehty sen jälkeen kun mediassa julkaistiin kuvia Massaquoista. Oikeuden todistelu viittaa siihen, ettei Massaquoi ylipäänsä ole ollut Lofan maakunnassa tapahtuma-aikana elo-joulukuussa 2001.

Katso myös
----------

* François Bazaramba

Lähteet
-------

1. ↑  Alanne, Joonas: Ihmissyöntiä, törkeitä raiskauksia, murhia... Tampereella asunut mies sai syytteet kammottavista teoista *iltalehti.fi*.  3.2.2021. Viitattu 5.2.2021.
2. 1 2 3  Rimpiläinen, Tuomas: Syyttäjä: Tampereella asuva mies murhasi Liberian sisällissodassa kymmeniä, raiskasi useita, teetti ruokaa vangeista ja söi ihmisiä *yle.fi*.  1.2.2021. Viitattu 5.2.2021.
3. 1 2 3  Hämäläinen, Veli-Pekka: Sotarikoksista syytetty ennakoi Suomen valtiolle katastrofaalista lopputulosta oikeudenkäynnistä – "Tulemme murskaamaan heidät" *yle.fi*.  1.2.2021. Viitattu 5.2.2021.
4. ↑  Raaoista sotarikoksista syytetty kertoi oikeudessa tuohtuneena suomalaisesta tutkinnanjohtajasta: "Tuntui, että hän itse on tuomioistuin" Yle 12.2.2021. Viitattu 3.4.2021.
5. ↑
6. ↑
7. ↑
8. ↑
Leonid Kogan vuonna 1960.
**Leonid Borisovitš Kogan** (14. marraskuuta 1924 – 17. joulukuuta 1982) oli venäläinen viulisti, maansa modernin musiikin etevänä pidetty tulkitsija. 7-vuotiaana Kogan alkoi opiskella viulunsoittoa Jampolskin johdolla. Vuodesta 1941 lähtien Kogan teki konserttikiertueita. Hänen soitossaan usein ilmeni teoksen syvällinen ymmärrys. Hän kuului ajan kunnioitetuimpiin klassisen viulumusiikin esittäjiin. Vuonna 1951 Kogan voitti Kuningatar Elisabeth -kilpailun Brysselissä. Hän sai monta muutakin palkintoa. Vuonna 1952 Koganista tuli Moskovan konservatorion professori. Myös hänen vaimonsa Jelizaveta Kogan o.s. Gilels oli palkittu viulutaiteilija ja niin on myös heidän poikansa Pavel Kogan. Tämä tuli vuonna 1970 jaetulle 1. sijalle Sibelius-viulukilpailussa. Koganin oppilaisiin kuului myös muiden muassa vuoden 1980 Sibelius-viulukilpailun voittaja, Neuvostoliitosta vuonna 1983 länteen loikannut Viktoria Mullova.

Lähteet
-------

1. 1 2  WSOY:n Iso Tietosanakirja, osa 4 vuodelta 1995, s. 379
2. 1 2  Otavan Suuri Ensyklopedia, s. 7924
3. 1 2  Kodin suuri tietosanakirja, osa 7 vuodelta 1979, s. 16
4. ↑   *Mitä Missä Milloin, Kansalaisen vuosikirja 1984*, s. 107–108. Helsinki: Otava, 1983.


|  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Norja
* Espanja
* Ranska
* BnF data
* Saksa
* Italia
* Israel
* Suomi (KANTO)
* Yhdysvallat
* Latvia
* Tšekki
* Australia
* Kroatia
* Alankomaat
* Puola

 |
|  |
| Tieteilijät | 
* CiNii

 |
|  |
| Taiteenala | 
* MusicBrainz

 |
|  |
| Henkilöt | 
* Deutsche Biographie
* Trove

 |
|  |
| Muut | 
* Europeana
* SNAC
* IdRef

 |

 |
**Perreniumhappo** (HReO4) on vetyionista (H+) ja perrenaatti-ionista (ReO4-) koostuva happo. Perreniumhapon moolimassa on 251,21 g/mol ja CAS-numero 13768-11-1.

Perreniumhapon valmistamiseen on monia mahdollisia menetelmiä. Tavallisimmin sitä valmistetaan liuottamalla metallista reniumia 30% vahvuiseen vetyperoksidiin tai väkevään typpihappoon. Typpihapon avulla valmistaminen on kuitenkin hieman hankalaa, sillä perreniumhappoa on vaikeaa saada erotetuksi reniumin ja typpihapon muodostamasta liuoksesta, minkä lisäksi reaktion lämpötilan kanssa tulee olla tarkkana. Perreniumhappoa voidaan valmistaa myös reniumheptoksidin ja veden välisellä reaktiolla, mutta tässä ongelmia tuottaa se, että reniumheptoksidi itsessään on vahvasti hygroskooppinen aine. Lisäksi perreniumhappoa voidaan valmistaa elektrodialyysillä perrenaattisuolojen vesiliuoksista, kuten ammonium- tai kaliumperrenaatin vesiliuoksista.

Lähteet
-------

1. ↑  Leszczyńska-Sejda, K. Benke, G. Chmielarz, A. Krompiec, S. Michalik, S. Krompiec, M.: Synthesis of perrhenic acid using ion exchange method.  *Hydrometallurgy*, 12/2007, s. 289–296. Artikkelin verkkoversio. Viitattu 5.1.2024.  (englanniksi)

Aiheesta muualla
----------------

* PubChem: Perrhenic acid (englanniksi)
**Navajoiden reservaatin presidentti** (engl. *President of the Navajo Nation*, navajoksi *Naabeehó Bináhásdzo*) on Navajoiden reservaatin toimeenpanovaltaa käyttävä viranhaltija, jonka valitsevat reservaatin asukkaat neljän vuoden välein. Samoissa vaaleissa valitaan myös varapresidentti ja Navajoiden neuvoston edustajat. Nykyisenä presidenttinä toimii Buu Nygren, joka vannoi virkavalansa 10. tammikuuta 2023.

Reservaatin säätämien lakien mukaan presidentiksi voidaan valita sellainen henkilö, joka on vähintään 30-vuotias ja kuuluu virallisesti navajoihin. Lisäksi hänen tulee asua reservaatin alueella vähintään 3 vuotta ennen vaaleja. Samat vaatimukset koskevat myös varapresidenttiä. Presidentti valitaan suoralla kansanvaalilla.

Presidentin alaisuudessa toimii 10 ministeriötä (engl. *division*).

Sekä presidentti että varapresidentti saavat halutessaan reservaatin tarjoaman asuntoedun Window Rockissa. Mikäli he eivät ota tätä vastaan, reservaatti ei vastaa presidentin ja varapresidentin elinkustannuksista.

Lähteet
-------

1. ↑  Home  2022. Navajo Election Administration. Viitattu 16.10.2022. (englanniksi)
2. ↑  Buu Nygren has been sworn in as the next Navajo Nation president *NRP*.  10.1.2023. Viitattu 6.2.2023. (englanniksi)
3. 1 2  Navajo Nation code (§ 1001–1006)  2010. Office of Legislative Services. Viitattu 16.10.2022. (englanniksi)
4. ↑  Fast Facts, Local & Tribal Government  2022. Division of Economic Development, Navajo Nation. Viitattu 16.10.2022. (englanniksi)
5. ↑  About  2022. Navajo Chapters. Viitattu 16.10.2022. (englanniksi)
**Ilmiöittäminen** on sosiaalisen median ilmiöiden luomista oman tuotteen tai aatteen menestyksen edistämiseksi. Kielitoimisto Kotus poimi sanan **someilmiö** vuoden 2015 uusien sanojen joukkoon. Ilmiöittämisessä pyritään hyödyntämään mm. sosiaalisen median alustojen tarjoaman toimintatilan myönteiset vaikutukset liiketoiminnalle esimerkiksi mediayhtiöissä..

Ilmiöittämisen kehitys ja käytäntö
----------------------------------

Viestintätoimisto Milttonin luova johtaja Mikko Hakkarainen on kuvannut ilmiöittämistä niin, että jos aiemmin mainostoimiston työ asiakkaalle loppui siihen, kun projekti meni ulos, niin ilmiöittämisessä työ "vasta alkaa siitä, jolloin lähdetään seuraamaan, mittaamaan ja kehittämään". Varhaisena esimerkkinä ilmiöittämisestä pidetään vuonna 2016 käynnistynyttä Ylen Sekasin-kampanjaa .

Sosiaalisen median kasvu on muuttanut käsitystämme yhteiskunnallisesta toiminnasta ja luonut uusia keinoja lisätä tietoisuutta ja mobilisoida ihmisiä yhteiskunnallisten tai poliittisten kysymysten äärelle. "Ilmiöittäjä" on vakiintunut media-alan uusien tehtävänimikkeiden joukkoon.

Esimerkkejä ilmiöittämisestä
----------------------------

Eräs esimerkki ilmiöittämisestä Ylellä oli Hula Hula -kampanja, jossa ohjelmat, tapahtumat ja some muodostivat yhdessä kokonaisuuden. Kampanja sijoittui hopealle kansainvälisessä PromaxBDA Europe -kisassa parhaan uuden konseptin/innovaation kategoriassa.

Tv-toimijat, podcast-palvelut ja tapahtumajärjestäjät pyrkivät liikuttamaan yleisöjä sosiaalisen median kanavilta mediadestinaatioihin tekemällä yhteistyötä sosiaalisen median vaikuttajien kanssa. Esimerkkinä tästä on Daniel Aholan Ruutuun tekemä sarja tai tubettajien All Stars -ottelut.

Lähteet
-------

1. ↑  Vuoden ympäri (noin) 80 sanassa *kotus.fi*. Viitattu 27.4.2022.
2. ↑  Vain kielijuttuja: Someilmiöt ovat osoituksia nuorten kielellisestä luovuudesta *yle.fi*. Viitattu 27.4.2022.
3. ↑  Tv-ohjelmien suosion takana on hyvin suunniteltu ja rakennettu ilmiöittäminen *sanoma.fi*. Viitattu 27.4.2022.
4. ↑  Tilataan yksi ilmiö, kiitos! *mrktng.fi*. Viitattu 27.4.2022.
5. ↑  "Se kuulee sittenkin!" Sekasin-kampanja löysi yhteyden huoneisiinsa sulkeutuneisiin poikiin *yle.fi*.  5.12.2018. Viitattu 13.1.2024.
6. ↑  Tessa Toni: [

	1. ImWithSanna tasa-arvon puolustajana : Politisointia, mobilisointia ja tulevaisuuden visiointia Instagramissa] *Trepo*.  12.4.2021. Tampereen yliopisto. Viitattu 1.12.2024.
7. ↑  Milla Kukkonen aloitti A-lehtien ensimmäisenä ilmiöittäjänä ja kertoo nyt, miksi sellainen tarvitaan *suomenlehdisto.fi*. Viitattu 27.4.2022.
8. ↑  Hulahula Suomi voitti hopeaa PromaxBDA Europe -kilpailussa Roomassa *yle.fi*. Viitattu 27.4.2022.
9. ↑  Tubettajien Youtube Allstars -ottelu tulee jälleen – lätkämatsi myytiin viime vuonna nopeasti loppuun *sttinfo.fi*. Viitattu 27.4.2022.
10. ↑  Trootin tuottamalle sarjalle kaksi Kultainen Venla -ehdokkuutta! *troot.fi*. Viitattu 27.4.2022.
**Einar Tambarskjelve** (muinaisnorjaksi *Einarr Þambarskelfir*; n. 980 – n. 1050) oli saagojen mukaan paikallinen mahtimies Norjan Trøndelagissa. Hänen kerrotaan olleen erinomainen jousiampuja, mistä hän sai lisänimensä (muinaisnorjaksi "þǫmb" tarkoitti jousen jännettä). Einar osallistui legendan mukaan Svolderin taisteluun Olav Tryggvasonin joukoissa vuonna 999. Hän oli häviäjien puolella, mutta sai armahduksen. Myöhemmin Einar kuului Olavi Haraldinpojan vastustajiin ja joutui maanpakoon. Einar ei kuitenkaan ollut tyytyväinen myöskään Knuut Suuren hallintoon ja ryhtyi tukemaan Olavin poikaa Maunu Hyvää, joka nousi kuninkaaksi 1035. Tämän neuvonantajana Einarista tuli valtakunnan vaikutusvaltaisimpia henkilöitä. Harald Ankara tappoi Einarin noin vuonna 1050, kun tämä oli uhmannut häntä käräjillä.

* Einar Tambarskjelve on ikuistettu Melhusin kunnanvaakunaan.Einar Tambarskjelve on ikuistettu Melhusin kunnanvaakunaan.

Lähteet
-------

1. ↑  Andersen, Per Sveaas: Einar Tambarskjelve *Store norske leksikon*.  8.3.2023. Viitattu 31.1.2024. (norjaksi)

Aiheesta muualla
----------------

* Kuvia tai muita tiedostoja aiheesta **Einar Tambarskjelve** Wikimedia Commonsissa
**Yleisgeminaatio** on hyvin monissa suomen kielen murteissa esiintyvä ilmiö, jossa konsonantit kahdentuvat eli geminoituvat lyhyen painollisen (tai sivupainollisen) vokaalin ja pitkän painottoman vokaalin (tai diftongin) välissä, esim. *tullee tuppaan satteella*. 

Ilmiö on yleinen savolais-, kaakkois-, keski- ja pohjoispohjalais- sekä peräpohjalaismurteissa. Savolaismurteiden alueista sen ulkopuolelle jäävät kuitenkin Etelä-Pohjanmaan Järviseutu ja Päijät-Hämeen murteiden alue lukuun ottamatta Jyväskylän seutua, missä yleisgeminaation esiintyminen on horjuvaa. Kyseessä on ilmeisesti suhteellisen uusi ilmiö, sillä 1500-luvulla Savosta Skandinaviaan lähteneiden siirtolaisten jälkeläiset, metsäsuomalaiset, eivät tunteneet sitä. Kirja- ja yleiskielessä yleisgeminaatiota ei esiinny.

### Viitteet

1. ↑  Lyytikäinen 2020, s. 22–23

Kirjallisuutta
--------------

Lyytikäinen, Erkki: *Sehän on murretta!*. Helsinki: Gaudeamus, 2020. ISBN 978-952-345-060-8.

Aiheesta muualla
----------------

* Konsonanttien geminoituminen (Arkistoitu – Internet Archive)
**Tower Bloxx** on Digital Chocolaten kehittämä pulmapeli, joka julkaistiin matkapuhelimille joulukuussa 2005. Pelissä on tavoitteena rakentaa korkeudeltaan ja asukasluvultaan mahdollisimman suuria taloja. Peliä on mahdollista pelata ainoastaan yksinpelinä.

Pelaaminen
----------

*Tower Bloxxissa* pelaajan on rakennettava tornitaloja. Rakentaminen tapahtuu kerros kerrokselta, pudottamalla oikeaan aikaan nosturinkoukussa riippuva kerrospalikka edellisen päälle. Mikäli kerroksen onnistuu pudottamaan täsmälleen oikeaan kohtaan, talon asukasluku kasvaa hetkellisesti nopeammin. Pelaajalla on kolme yritystä saada kerrospalikka paikalleen; mikäli palikka putoaa talosta ohi tai sen asettaa liian reunalle, pelaaja menettää yhden yrityksen. Talosta tulee sitä heiluvampi, mitä epätasaisemin palikat on aseteltu.

Pelissä on kaksi pelimuotoa, kaupunkipeli ja pikapeli. Kaupunkipelissä kerrosten lukumäärä on rajallinen, ja suunnitellun kerrosmäärän saavutettuaan pelaajan on asetettava tornitalolleen katto. Pikapelissä puolestaan rakennetaan kerrostaloa niin kauan kun pelaajalla on yrityksiä jäljellä. 

Kaupunkipelissä on tavoitteena rakentaa asukasluvultaan mahdollisimman suuri kaupunki 25 tonttia sisältävälle kartalle. Pelimuoto sisältää neljä eri rakennustyyppiä: sinisen asuintornitalon, punaisen liiketornitalon, vihreän toimistotornitalon ja keltaisen pilvenpiirtäjän. Kaupunkipelin alussa voi rakentaa vain sinisiä asuintornitaloja. Rakentamisen jatkuessa pelaaja saa käyttöönsä muita tornitaloja. Talojen sijoittelua pitää miettiä, sillä punaisen liiketornitalon voi rakentaa vain sinisen talon viereen, vihreän talon sinisen ja punaisen viereen sekä keltaisen talon sinisen, punaisen ja vihreän tornitalon viereen.

Pikapeli on loputon pelimuoto, jossa yritetään rakentaa mahdollisimman monta asukasta majoittava ja korkea pilvenpiirtäjä. Ainoastaan kolme parasta tulosta pääsee huipputuloksiin. Peli loppuu vasta pelaajan menetettyä viimeisen elämänsä.

Vastaanotto
-----------

*Pelit*-lehden arvostelussa *Tower Bloxx* sai täydet viisi tähteä. Arvostelija Mika Äärilä kehui pelin kaunista grafiikkaa ja yksinkertaisen toimivaa pelattavuutta.

Toukokuussa 2006 peli sai Mobile Entertainment Award -palkinnon.

Lähteet
-------

1. 1 2 3  Levi Buchanan: Tower Bloxx *IGN*.  6.12.2005. Viitattu 2.8.2016. (englanniksi)
2. 1 2  Äärilä, Mika: Pieni kännypelikatsaus.  *Pelit*, 2006, nro 6, s. 66.

Aiheesta muualla
----------------

* Dome.fi: Amerikkalaisomistaja sulkee suomalaisen peliyhtiön
* Gamasutra.com: Postmortem: Digital Chocolate's *Tower Bloxx*
* Iltasanomat.fi: Digital Chocolate nielaisee Sumean
**Hermann Rudolph Konrad Baumann** (1. elokuuta 1934 Hampuri – 29. joulukuuta 2023) oli saksalainen käyrätorvensoittaja.

Baumann aloitti musiikillisen toimintansa laulajana ja jazzrumpalina, mutta siirtyi 17-vuotiaana käyrätorveen. Hän opiskeli sen soittamista Fritz Huthin johdolla ja työskenteli kahdentoista vuoden ajan eri orkestereissa, kuten Dortmundin filharmonikoissa ja Stuttgartin radion sinfoniaorkesterissa. Vuonna 1964 Baumann voitti kansainvälisen ARD-musiikkikilpailun Münchenissä. Hän alkoi luoda kansainvälistä uraa käyrätorvisolistina ja tehdä levytyksiä. Baumann opetti Folkwangin taideyliopistossa kolmen vuosikymmenen ajan. Hän piti myös mestarikursseja ja luentoja eri puolilla maailmaa.

Baumann tilasi teoksia sellaisilta säveltäjiltä kuin Jean-Luc Darbellaylta, Bernhard Krolilta ja Hans Georg Pflügeriltä. Hän kantaesitti vuonna 1982 György Ligetin Trion viululle, käyrätorvelle ja pianolle. Baumann teki myös omia sävellyksiä. Hän soitti nykyaikaisen käyrätorven lisäksi useita erilaisia luonnontorvia. Vuonna 1992 Baumannista tuli International Horn Societyn kunniajäsen, ja elokuun 1998 *The Horn Coll* omistettiin hänelle. Siinä hän kertoi aivoverenkiertohäiriöstään ja vaikeasta toipumisestaan siitä. Hän oli saanut sairaskohtauksen hotellissa esitettyään Buffalon filharmonikkojen kanssa Richard Straussin toisen käyrätorvikonserton. Vuonna 1999 Baumann sai Pariisissa Historic Brass Societyn Christopher Monk -palkinnon elinikäisestä panoksestaan musiikkiin periodisoittimin.

Baumann oli 40 vuoden ajan naimisissa vaimonsa Hellan kanssa, kunnes tämä kuoli vuonna 1997.

Lähteet
-------

1. ↑  Lebrecht, Norman: Death of a horn legend, 89 *Slippedisc*.  2.1.2024. Viitattu 31.1.2024. (englanniksi)
2. ↑  Hermann Baumann (1934-2023) *International Horn Society*. Viitattu 31.1.2024. (englanniksi)
3. 1 2 3 4  Hermann Baumann (Arkistoitu – Internet Archive) International Horn Society
4. ↑  Hermann Baumann Schott Music


|  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Norja
* Espanja
* Ranska
* BnF data
* Saksa
* Italia
* Israel
* Yhdysvallat
* Latvia
* Tšekki
* Korea
* Kroatia
* Alankomaat
* Puola

 |
|  |
| Tieteilijät | 
* CiNii

 |
|  |
| Taiteenala | 
* MusicBrainz

 |
|  |
| Henkilöt | 
* BMLO
* Deutsche Biographie

 |
|  |
| Muut | 
* Europeana
* IdRef

 |

 |
Tiolimuoto (S-happo)Tionimuoto (O-happo)
**Tiokarboksyylihapot** ovat orgaanisia yhdisteitä ja rakenteeltaan karboksyylihappojen analogeja. Niiden rakenteessa yksi (monotiokarboksyylihapot) tai molemmat (ditiokarboksyylihapot) karboksyylihapon happiatomeista on korvautunut rikkiatomilla.

Rakenne, ominaisuudet ja valmistus
----------------------------------

Tiokarboksyylihapoilla on kaksi tautomerista muotoa, jotka ovat tiolimuoto ja tionimuoto. Tiolimuodossa kaksoissidos on hiilen ja hapen välillä, ja tionimuodossa se on hiilen ja rikin välillä. Tiolimuodot ovat tyypillisesti pysyvämpiä. Tiokarboksyylihappojen tiolimuotoja kutsutaan myös S-hapoiksi ja tionimuotoja O-hapoiksi.

Monotiokarboksyylihapot ovat tyypillisesti keltaisia nesteitä tai kiinteitä aineita. Niillä on usein epämiellyttävä haju. Tiokarboksyylihapot ovat karboksyylihappoihin verrattuna happamampia ja reaktiivisempia. Ditio­karboksyyli­hapot ovat hyvin astabiileja ja reagoivat helposti kosteuden kanssa. Väriltään ne ovat usein punaisia.

Monotiokarboksyylihappoja valmistetaan karboksyyli­happojen ja fosforipentasulfidin välisellä reaktiolla tai happokloridien tai anhydridien reagoidessa vetysulfidin tai sulfidisuolojen kanssa. Ditiokarboksyylihappoja muodostuu Grignard-reagenssien reagoidessa hiilidisulfidin kanssa.

Lähteet
-------

1. ↑  Thiocarboxylic acids *IUPAC Gold Book*. IUPAC. Viitattu 2.1.2019. (englanniksi)
2. 1 2 3 4  Alén, Raimo: *Kokoelma orgaanisia yhdisteitä: Ominaisuudet ja käyttökohteet*, s. 739. Helsinki: Consalen Consulting, 2009. ISBN 978-952-92-5627-3.
3. 1 2 3 4 5  Thomas Scott, Mary Eagleson: *Concise encyclopedia chemistry*, s. 1098. Walter de Gruyter, 1994. ISBN 978-3110114515. (englanniksi)
4. ↑  *Sulfur-Mediated Rearrangements I*, s. 3. Springer, 2007. ISBN 978-3-540-68097-0. Kirja Googlen teoshaussa (viitattu 2.1.2019). (englanniksi)
Riccardo Garrone ja Annie Gorassini elokuvassa *Due mattacchioni al Moulin Rouge* (1964).
**Annie (Anna) Gorassini** (s. 1941 Milano) on italialainen näyttelijä, laulaja ja lauluntekijä.

Gorassini edusti Italiaa vuoden 1957 Miss Maailma -kilpailussa ja työskenteli sen jälkeen viihdealalla ja televisiossa. Hänen esikoiselokuvansa oli ohjaaja Mario Mattolin *Tipi da spiaggia* vuonna 1959. Gorassinin elokuvauran huippu oli sivuosa Federico Fellinin *8½:ssa* (1963). 1960- ja 1970-lukujen vaihteessa hän esiintyi etupäässä laulajana. Myöhemmin hän on työskennellyt toimittajana.

Elokuvia
--------

* *Messalina*, 1960
* *Vulcano, figlio di Giove*, 1962

Aiheesta muualla
----------------

* Internet Movie Database: Annie Gorassini (englanniksi)

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF

 |
|  |
| Kansalliset | 
* Espanja
* Saksa

 |
|  |
| Henkilöt | 
* Deutsche Biographie

 |

 |
**Tracy Ellen Caldwell** (s. 14. elokuuta 1969) on yhdysvaltalainen fyysikko ja astronautti. Hän on kotoisin Arcadiasta, Kalifornian osavaltiosta.

Caldwell suoritti korkeakoulututkintonsa Kalifornian osavaltion yliopistossa vuonna 1993 pääaineenaan kemia. Tohtoritutkinnon hän suoritti Kalifornian yliopistossa vuonna 1997. Caldwell on toiminut myös kemianopettajana valmistellessaan väitöskirjaansa. Hänelle on myönnetty useita kemianalan palkintoja. Caldwellillä on yksityislentäjän lupakirja ja hän osaa sekä viittomakieltä että venäjää.

NASA:n astronautiksi Caldwell valittiin vuonna 1998. STS-118 oli hänen ensimmäinen sukkulalentonsa. Lennolla hän toimi ensimmäisenä tehtäväspesialistina. Aiemmin hän on toiminut muun muassa laitteiston testaajana, sukkulalentoavustajana sekä lennonjohtajana (CAPCOM).

2. huhtikuuta 2010 hänet laukaistiin lennolla Sojuz TMA-18 kansainväliselle ISS-avaruusasemalle liittymään sen pitkäkestoisen miehistön, Retkikunta 23:n jäseneksi. Caldwell jatkoi työskentelyään ISS:llä Retkikunta 24:n jäsenenä. Hän palasi Maahan Sojuz TMA-18:lla 25. syyskuuta 2010. Hän on osallistunut kolmelle avaruuskävelylle avaruuskävelyiden kokonaiskeston ollessa 22 tuntia 49 minuuttia.

Vapaa-aikanaan hän harrastaa juoksemista, painonnostoa ja autojen korjaamista. Hän meni marraskuussa 2009 naimisiin George Dysonin kanssa. Hänen nimensä on nykyään avioliiton myötä **Tracy Caldwell Dyson.**

Katso myös
----------

* Luettelo naisavaruuslentäjistä

Lähteet
-------

1. 1 2 3 4 5  Caldwell *NASA*. Viitattu 4.3.2017.

Aiheesta muualla
----------------

* Kuvia tai muita tiedostoja aiheesta **Tracy Caldwell Dyson** Wikimedia Commonsissa

* Lentoa STS-118 edeltänyt haastattelu (11.7.2007) (englanniksi)
**Vertaistuki** on järjestelmällistä tukitoimintaa kahden ihmisen välillä tai ryhmässä. Vertaistukeen osallistuvat ovat tasavertaisia keskenään ja toimivat yleensä sekä tukijoina että tuettavina. Vertaistuki perustuu samankaltaisten elämänkokemuksien ja elämänvaiheiden läpieläneiden ihmisten keskinäiseen tasa-arvoisuuteen, keskinäiseen solidaarisuuteen, kuulluksi ja ymmärretyksi tulemiseen sekä kohtaamiseen ja keskinäiseen tukeen. Varsinaisten vertaistukijoiden lisäksi vertaistukitoiminaan voi liittyä myös ryhmän tai keskustelun ohjaaja.

Vertaistukea voidaan käyttää psykologisena hoitomuotona terapian sijasta tai sen tukena. Vertaistuella voi olla terapeuttinen vaikutus osallistujiin.

Menetelmät
----------

Vertaistukea voidaan toteuttaa monella tavalla. Keskeinen tapa ryhmässä on vuorotellen kertoa omista kokemuksista. Aktiivinen kuuntelu on keskeinen osa vertaistukea. Joissain vertaistuen muodoissa kannustetaan tunteiden avoimeen näyttämiseen ja kokemiseen. Toiminnallisessa vertaistuessa korostuu puheen sijaan toiminnallisuus, yhteisöllisyyden ja vertaisuuden keinoin.

Merkitys
--------

Ammattilaisten tarjoaman hoitojen, tiedon ja tuen lisäksi erityisesti muiden samassa elämäntilanteessa olevien perheiden tarjoama vertaistuki auttaa arjessa selviytymisessä. Vertaistoiminta on vapaaehtoistoimintaa, joka perustuu omaan elämänkokemukseen, elämäntaitoihin ja persoonallisuuteen. Vertaistukea annetaan tavallisen ihmisen tiedoin ja taidoin, eikä se korvaa ammattityötä vaan toimii sen tukena. Vertaisryhmä tarjoaa mahdollisuuden kokemusten, tiedon ja tuen vaihtoon nimimerkin suojassa.

Katso myös
----------

* AA-liike
* Al-Anon
* Kokemusasiantuntija
* Parikeskustelu

Lähteet
-------

1. ↑  Rekola, Kirsi: Mielenterveyden asiantuntijuuden kahdet kasvot. Psykologian pro gradu –tutkielma, Tampereen yliopisto. Tampere: Tampereen Yliopisto, 1998.*lähde tarkemmin?*
2. ↑  Raivio, Markus: Raivio Markus: Nuoret sankarit - mielenterveys ja toiminnalinen vertaistuki. Sosiaalipedagogiikan säätiö, 2012. *Raivio Markus: Nuoret sankarit - mielenterveys ja toiminnalinen vertaistuki.*.  2012. Sosiaalipedagogiikan säätiö.  Arkistoitu 5.3.2016.

Aiheesta muualla
----------------

* Kokoa ry - Koulutetut kokemusasiantuntijat ry
* Huoma ry - Henkirikoksen uhrien läheiset ry (Arkistoitu – Internet Archive)
* Nuoretlesket.fi — Suomen nuoret lesket eli Winkut
* Raittius.net - Vertaistukea päihderiippuvaisille sekä heidän läheisilleen (Arkistoitu – Internet Archive)
* Sosped-säätiön vertaistuki (Arkistoitu – Internet Archive)
**George Robert Stephanopoulos** (s. 10. helmikuuta 1961 Fall River, Massachusetts) on yhdysvaltalainen uutisankkuri ja politiikan parissa uransa tehnyt henkilö. Hän on naimisissa näyttelijä Ali Wentworthin kanssa.

Elämä
-----

Stephanopoulos syntyi 10. helmikuuta 1961 Fall Riverissa, Massachusettsissa. Hän opiskeli ensin alemman korkeakoulututkinnon Columbian yliopistossa pääaineenaan politiikka ja myöhemmin maisteriksi Oxfordissa pääaineenaan teologia.

Valmistumisensa jälkeen Stephanopoulos muutti Washington D.C.:hen, jossa hän pääsi töihin kongressiedustaja Ed Feighanin (Ohio, demokraatit) avustajaksi. Myöhemmin Stephanopoulosista tuli Feighanin henkilöstöpäällikkö (*chief of staff*). Vuonna 1988 Stephanopoulos työskenteli demokraattien presidenttiehdokkaan Michael Dukakisin presidentinvaalikampanjassa. Dukakisin hävittyä vaalit demokraattien entinen puheenjohtaja Dick Gephardt palkkasi Stephanopoulosin omaan henkilökuntaansa.

Stephanopoulos osallistui presidentinvaalikampanjaan jälleen vuonna 1992, jolloin hän työskenteli Bill Clintonin presidentinvaalikampanjan johtotehtävissä. Clintonin voitettua vaalit Stephanopoulos nimitettiin presidentin vanhemmaksi neuvonantajaksi. Stephanopoulos toimi tässä virassa aina vuoteen 1996 asti.

Vuonna 1997 Stephanopoulos siirtyi puoluepolitiikasta median puolelle, missä hän työskentelee edelleen. Stephanopoulos on median puolella muun muassa toiminut ABC-televisiokanavan Washingtonin pääkirjeenvaihtajana ja Good Morning America -ohjelman juontajana.

Lähteet
-------

1. 1 2 3 4 5  "Stephanopoulos, George." Encyclopædia Britannica. Encyclopædia Britannica Ultimate Reference Suite. Chicago: Encyclopædia Britannica, 2015.
2. ↑


|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
	+ 2
* ISNI
* VIAF
	+ 2

 |
|  |
| Kansalliset | 
* Norja
* Ranska
* BnF data
* Saksa
* Israel
	+ 2
* Yhdysvallat
* Latvia
* Tšekki
* Australia
* Kreikka
* Korea
* Alankomaat
* Puola

 |
|  |
| Tieteilijät | 
* CiNii

 |
|  |
| Muut | 
* NARA
* IdRef

 |

 |
Ionin avaruudellinen malli
**Tiosyanaatti** eli **rodanidi** on negatiivisesti varautunut ioni eli anioni, ja epäorgaaninen yhdiste. Tiosyanaatit ovat tiosyaanihapon (HSCN) eli vetyrodanidin suoloja. Tiosyanaatin kemiallinen kaava on [SCN]−. Lähes samankaltainen ioni on syanaatti-ioni, [OCN]−, jossa rikkiatomin tilalla on happi. Nimi rodanidi juontuu kreikan kielestä ja perustuu rautatiosyanaatin punaväriin.

Myrkyllistä kahdenarvoista elohopeatiosyanaattia on joskus käytetty pyrotekniikassa, mutta sen myrkyllisyyden vuoksi tästä on pitkälti luovuttu.

Rodanaasi-entsyymi muuntaa kehossa rajatussa määrin myrkyllistä syanidia, CN−, vähemmän vaaralliseksi tiosyanaatiksi.

Rauta(III)- ja koboltti(III)-ionien osoitusreaktiot
---------------------------------------------------

Lisäämällä tiosyanaattia (esim. ammoniumtiosyanaattina) vesiliuokseen, voidaan liuoksessa mahdollisesti olevat rauta(III)-ionit havaita. SCN- nimittäin muodostaa Fe3+ kanssa vesiliuoksissa helposti havaittavan verenpunaisen hydratoituneen koordinaatiokompleksin [Fe(SCN)]2+, jonka tarkempi rakenne on [Fe(SCN)(H2O)5]2+. Osoitusreaktiossa muodostuu myös pienempiä määriä muita hydratoituneita komplekseja kuten Fe(SCN)3 ja [Fe(SCN)4]−.

* Yleisin reaktiotuote, [Fe(SCN)(H2O)5]2+Yleisin reaktiotuote, [Fe(SCN)(H2O)5]2+
* Reaktiotuoteseoksen väriReaktiotuoteseoksen väri

Liuosten koboltti(III)-ionit voidaan havaita samalla tapaa, sillä tiosyanaatti muodostaa niiden kanssa sinisiä hydratoituneita komplekseja.

Tiosyanaatteja
--------------

Fenyylitiosyanaatti ja fenyyli-isotiosyanaatti ovat eri tavoin sitoutuneita isomeerejä.
* Ammoniumtiosyanaatti NH4SCN, CAS-numero 1762-95-4
* Elohopeatiosyanaatti Hg(SCN)2, CAS-numero 592-85-8
* Fenyylitiosyanaatti C7H5NS, CAS-numero 5285-87-0
* Kaliumtiosyanaatti KSCN, CAS-numero 333-20-0
* Metyylitiosyanaatti CH3SCN, CAS-numero 556-64-9
* Natriumtiosyanaatti NaSCN, CAS-numero 540-72-7
* Rautatiosyanaatti Fe(SCN)3, CAS-numero 4119-52-2

Lähteet
-------

1. ↑  M Libiad, A Sriraman, R Banerjee: Polymorphic Variants of Human Rhodanese Exhibit Differences in Thermal Stability and Sulfur Transfer Kinetics.  *The Journal of Biological Chemistry*, 25.9.2015, 290. vsk, nro 39, s. 23579–23588. PubMed:26269602. doi:10.1074/jbc.M115.675694. ISSN 0021-9258. Artikkelin verkkoversio.
2. ↑  NN Greenwood: *Chemistry of the elements*, s. 1090. 2. painos. Butterworth-Heinemann, 1997. ISBN 0750633654.
3. ↑  N Uri: The stability of the cobaltous thiocyanate complex in ethyl alcohol-water mixtures and the photometric determination of cobalt.  *Analyst*, 1.1.1947, 72. vsk, nro 860, s. 478–481. doi:10.1039/AN9477200478. ISSN 1364-5528. Artikkelin verkkoversio.

Aiheesta muualla
----------------

* IUPAC Gold Book: Thiocyanates (englanniksi)